CELEX: C2005/106/66
Language: da
Date: 2005-04-30 00:00:00
Title: Sag T-65/05: Sag anlagt den 7. februar 2005 af Thomas Seldis mod Kommissionen for De Europæiske Fællesskaber

30.4.2005   
            
            
               DA
            
            
               Den Europæiske Unions Tidende
            
            
               C 106/31
            
         Sag anlagt den 7. februar 2005 af Thomas Seldis mod Kommissionen for De Europæiske Fællesskaber
   (Sag T-65/05)
   (2005/C 106/66)
   Processprog: fransk
   Ved De Europæiske Fællesskabers Ret i Første Instans er der den 7. februar 2005 anlagt sag mod Kommissionen for De Europæiske Fællesskaber af Thomas Seldis, Amsterdam (Nederlandene), ved avocats Sébastien Orlandi, Xavier Martin M., Albert Coolen, Jean-Noël Louis og Etienne Marchal.
   Sagsøgeren har nedlagt følgende påstande:
   
               1)
            
            
               Annullation af Kommissionens afgørelse af 5. april 2004 om at udnævne den prøveansatte sagsøger til tjenestemand, for så vidt Kommissionen ikke herved fastsætter sagsøgerens indplacering ved ansættelsen til lønklasse A6 og ikke har undersøgt muligheden for at tildele ham en anciennitetsforbedring i henhold til vedtægtens artikel 32 og artikel 4 i de interne retningslinjer af 11. oktober 1984.
            
         
               2)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag har anfægtet, at han som prøveansat tjenestemand i Generaldirektoratet CCR blev indplaceret i lønklasse A7 ved ansættelsen.
   Sagsøgeren har herved anført, at der er sket tilsidesættelse af vedtægtens artikel 31 og 32 samt af de interne retningslinjer af 11. oktober 1984 vedrørende fastsættelse af lønklasse og løntrin for de ansatte, og nærmere bestemt af retningslinjerne for de videnskabelige og tekniske tjenestemænd, der har en stilling, som aflønnes over forskningsbudgettet.
   Sagsøgeren har til støtte for sine påstande bl.a. anført, at han ved ansættelsen som tjenestemand allerede havde en erhvervserfaring, som allerede berettigede til en supplerende anciennitet på over otte år.